जीवन की प्राप्त आशीष और भेंट दूसरों के साथ साझा करें : शीला
चालीसा के प्रथम शुक्रवार पर जीसस के क्रूस दुखभोग को याद कर रो पड़े
रांची | ऑलचर्चेस कमेटी (एसीसीआर) की महिला शाखा ने शुक्रवार को संत अलबर्ट कॉलेज सभागार में धर्मशास्त्र बाइबल के पाठ वचन (मती 20:1-16) पर विश्व प्रार्थना दिवस का आयोजन किया। एसीसीआर महिला शाखा की अध्यक्ष शीला लकड़ा ने कहा कि ईश्वर ने हम सबों को जो भी आशीष या अनुग्रह दिया है, उसे दूसरों के साथ साझा करें। जरूरतमंदों के साथ बांटे, ताकि सबको दो जून की रोटी मिले।
एसीसीआर की रोमोला होरो ने स्वागत भाषण में प्रार्थना दिवस पर प्रकाश डाला। कहा कि समस्त मानवजाति को ईश्वर ने कुछ-न-कुछ विशेष वरदानोंं से नवाजा है। उन्होंने सृष्टि की रचना करने के साथ मनुष्यों को हवा, पानी, जंगल, पहाड़, नदी, झरने, जानवर, जीव-जंतु, सूरज-चांद-सितारे खनिज संपदा दी है। उन्हें महत्वपूर्ण जिम्मेवारी सौंपी कि मानव प्रकृति के साथ सह अस्तित्व में रहते हुए जीएं। इसमें उन्होंने फिलीपींस को मसीही बहुल आबादी वाला राष्ट्र बताते हुए वहां के लोगों की जीवन शैली, दशा दिशा का जिक्र किया। छोटे-बड़े टापुओं के इस देश की भाषा-संस्कृति का बखान करते हुए बताया कि फिलीपींस की आधी आबादी युवाओं और बच्चों की है। उन्होंने कहा कि आज की यह विश्व प्रार्थना फिलीपींस के लोगों को समर्पित है। एमेरिट्स बिशप चार्ल्स सोरेंग के नेतृत्व में प्रार्थना के साथ कार्यक्रम का समापन हुआ। कार्यक्रम में सिरिल लकड़ा, फादर देवनीष तथा संत अलबर्ट कॉलेज के पुरोहिताई छात्रों का विशेष योगदान रहा। मौके पर रोमन, कैथोलिक, जीईएल, सीएनआई, एजी, बिलिवर्स चर्च समेत विभिन्न चर्च की माताओं बहनों ने हिस्सा लिया।
संत मरिया महागिरजाघर मेें क्रूस रास्ता आराधना में शामिल स्कूल-कॉलेज के स्टूडेंट्स, महिलाएं पुरुष।
hin_Deva hin_Deva hin_Deva hin_Deva mag_Deva